**Ep** je spjev, koji pripovijeda u kontinuiranom narativu život i djela herojske ili [mitološke](https://hr.wikipedia.org/wiki/Mitologija) osobe ili grupe osoba, drugim riječima, ep je opširno pripovijedanje u [stihu](https://hr.wikipedia.org/wiki/Stih) o značajnim događajima s mnogo pojedinosti. On može zahvatiti cjelokupan život nekog naroda osobito u prikazu događaja koji su za njega sudbinski važni kao što su ratovi, utemeljenje države, putovanja i otkrića opće važnosti, sudbine izuzetno važnih ljudi.

Poznati epovi

Kao primjeri [žanra](https://hr.wikipedia.org/wiki/%C5%BDanr) obično se na Zapadu navode [Homerove](https://hr.wikipedia.org/wiki/Homer) [*Ilijada*](https://hr.wikipedia.org/wiki/Ilijada) i [*Odiseja*](https://hr.wikipedia.org/wiki/Odiseja), zatim [*Saga o Nibelunzima*](https://hr.wikipedia.org/w/index.php?title=Saga_o_Nibelunzima&action=edit&redlink=1) i [Vergilijeva](https://hr.wikipedia.org/wiki/Vergilije%22%20%5Co%20%22Vergilije) *[Eneida](https://hr.wikipedia.org/wiki/Eneida%22%20%5Co%20%22Eneida)*; na Istoku su primjeri epa [Mahabharata](https://hr.wikipedia.org/wiki/Mahabharata%22%20%5Co%20%22Mahabharata), [Ramajana](https://hr.wikipedia.org/wiki/Ramajana%22%20%5Co%20%22Ramajana) i [Šahnama](https://hr.wikipedia.org/wiki/%C5%A0ahnama%22%20%5Co%20%22%C5%A0ahnama). Ovi epovi pripadaju skupini primarnih ili originalnih epova koji su postavili model za nastanak i sadržaj budućih epova. Među te buduće epove spadaju primjerice [Danteova](https://hr.wikipedia.org/wiki/Dante) [*Božanstvena komedija*](https://hr.wikipedia.org/wiki/Bo%C5%BEanstvena_komedija), [Ariostov](https://hr.wikipedia.org/wiki/Ludovico_Ariosto%22%20%5Co%20%22Ludovico%20Ariosto) [*Bijesni Orlando*](https://hr.wikipedia.org/wiki/Bijesni_Orlando) i dr., pa i [Ovidijevi](https://hr.wikipedia.org/wiki/Ovidije%22%20%5Co%20%22Ovidije) mali epovi. Naziv za ove epove je *sekundarni epovi*. Osnovne karakteristike epa su:

* otpočinje iz središnjeg dijela priče (*in medias res*);
* počinje [zazivanjem](https://hr.wikipedia.org/wiki/Invokacija) neke od [muza](https://hr.wikipedia.org/wiki/Muza);
* područje radnje često pokriva geografski nedefinirana velika područja, često cijeli svijet ili čak svemir;
* upotreba golemog broja [epiteta](https://hr.wikipedia.org/wiki/Epitet) (koji su upravo izum epova);
* sadrži veoma duge popise, te veoma duge i formalne govore;
* prikazuje božansku upletenost u ljudske poslove;

Epovi su često pripisivani oralnoj, usmenoj književnosti, međutim mnogi od tih epova ne bi ostali da nisu zapisani.

U moderno vrijeme ova je vrsta, poput drugih dužih pjesničkih vrsta, postala nepopularna i rijetka. Međutim pojam epike se proširio na taj način da obuhvati i prozna djela, filmove koji traju jako dugo, imaju raznovrsna mjesta radnje, veliki broj likova, ili obuhvaćaju velike vremenske relacije. Stoga je moguće mnoga djela, koja prije nisu smatrana takvim, nazivati epskim.

 **Karakteristike epova po epohama**

1. **ANTIČKI ep**
* **UVOD u obliku INVKACIJE –** autor zaziva bogove ili muze da mu pomognu u pisanju (*Srdžbu mi boginjo pjevaj*)
* **IN MEDIAS RES (lat.** u središte zbivanja)- autor odmah prelazi na glavni događaj (npr. Ilijada -deseta godina Trojanskog rata)
* **USPORAVANJE RADNJE (retardacija) –** postiže se epizodama, digresijama, ponavljanjem
* **ZAVRŠETAK**
1. **RENESANSNI ep**
* **LINEARNOST-** svaki je lik detaljno opisan i kao takav razgraničen o d drugih
* **POVRŠINSKO-** ono bitno je u prvom planu jer su događaji prikazani kako slijede, nema istovremenih radnji niti većih vremenskih skokova
* **ZATVORENA FORMA/SIMETRIČNOST-** vidljiva pravilnost epa npr. ima šest pjevanja, u prva tri dominira jedan lik, a u druga tri drugi lik
* **MNOŠTVENOST –** svako pjevanje može biti samostalna cjelina
* **JASNOĆA –** svi su dijelovi epa jasni jer se događaji iznose detaljno i uzročno-posljedično
1. **BAROKNI ep**
* **SLIKARSKO-** koriste se opisi, ali u naznakama ne detaljno kao kod renesansnog epa.
* **DUBINSKO**- ima više zbivanja koja se odvijaju paraleleno i s jednog mjesta radnje prelazi se na drugo
* **OTVORENA FORMA**- nema simetričnosti, svaki je događaj opisan kao slučajan i prolazan trenutak
* **JEDINSTVO-** sve je podređeno jednom središnjem motivu, drugi lementi služenje njegovom objašnjenju
* **NEJASNOĆA** – pisac sugerira zbivanje, nastojeći kod čitatelja potaknuti osjećaje prema tim zbivanjima